Gas-blog: "Erfenis van lig en groen" - Rouxné van der Westhuizen
Lees meer oor al die projekte en persone betrokke by #RedDieEike.
Krag, eer, stabiliteit, onsterflikheid. Dit is sommige van die eienskappe wat akkerbome simboliseer (dis waar, Google dit). 'n Mens kan dit sien: hulle is adellike bome, groot maar edel. Ek smag daarna om te weet wat hulle al alles gesien het terwyl hulle hier staan. Studentemanewales, romantiese pieknieks, troues, begrafnisstoete, busse wat moeë werkers huis toe naam, middagstappies saam met honde, selfs diewe in die nag...
Om nou eenhonderd persent eerlik te wees, gee ek nie 'n duit om oor Stellenbosch, of enige ander dorp, se akkerbome nie, want hulle het niks om mee te spog nie. Potchefstroom, aan die ander kant, is die tuiste van die langste eikelaan in die Suidelike Halfrond. Om dit amptelik te maak, is die laan ook as 'n Erfenisgebied verklaar.
Rouxné van der Westhuizen is 'n Honneurstudent in Joernalistiek en Mediastudies aan die NWU. Sy het van kleins af 'n groot liefde vir lees en stories gehad. Haar belangstellings sluit diverse vorms van skryf en tale, fotografie, reis, die buitelewe, mense, kommunikasie, musiek en visuele kuns in. Sy besit ook haar eie blog, Kluisenaarsklaviere. Sy wil graag eendag 'n reisjoernalis word en is tans besig om Spaans te leer praat.
Ons is 'n groep Potchefstromers vir wie die Eikeboomlaning na aan die hart lê. Ons het hierdie projek begin om die bewaring van ons kosbare erfenis te bewerkstellig.